TÁKSULATI ÜGYKK. ' 169 



Első titkár bejelenti, hogy Kanka Károly dr., kir. tanácsos, főorvos Pozsony- 

 ban 1851 -ben lépett a tagok sorába s inditványára a választmány elhatározza, 

 hogy 50 éves tagsági évfordulója alkalmából üdvözlő levéllel keresse fel. 



ScHMiDT Sándor dr. a bécsi geol. congr. magyarországi kirándulását előké- 

 szítő bizottság működéséről számol be. 



A bizottség működését a mai nappal befejezte és a következő eredmények- 

 kel lép a választmány elé : A bécsi intéző bizottsággal magánérintkezés utján a 

 kirándulásról főbb vonásokban megállapodott s elkészítette a kirándulás terve- 

 zetét és költség előirányzatát. A felmerülő költségeket 12,000 koronára becsüli s 

 a költség fedezetéről — tekintve, hogy a Társulat e ténykedése elsőrangú kultu- 

 rális és geológiai fontosságú — úgy gondoskodott, hogy küldöttségileg fölkereste 

 a vallás és közoktatásügyi és a földmivelésügyi m. kir. Miniszter urakat, kik a 

 leghatározottabb formában kijelentették támogatásukat és pártolásukat. Ez alka- 

 lommal Semsei Semsey Andor dr. úr a minister urakat nagy áldozatkészséggel 

 informálván, a bizottságnak fáradságot nem ismerve segédkezett, miért a választ- 

 mány az előadó inditványára jegyzőkönyvi köszönetet szavazott neki. 



A kirándulás programmjának vázlata a következő : 



A kongresszusi ülések berekesztése után a kiránduláson résztvevők azon 

 fele, amely Magyarországra és Boszniába készül, együttesen lejön Budapestre, 

 hol körülbelül 2 napig tartózkodik. A kirándulók ezután két csoportra oszlanak, 

 az egyik csoport Boszniába megy, a másik az Aldunára indul és pedig Újvidékig 

 vasúton, útközben egy mellékkirándulással Palicsra vagy az Alföld más érdeke- 

 sebb pontjára. Az utazás azután hajón folytatódik, megszakítva egy kirándulással 

 a Fruskagorába, a beocsini czementmárgához és Belgrádba. A társaságot az 

 Aldunán végig külön hajó fogja szállítani és az egész kirándulás Herkulesfürdön 

 fejeződnék be. A kirándulás tartamárai részletes ismertető leírást (guidet) adna 

 ki a társulat, mely egy általános — Magyarország és a magyarság viszonyaira 

 kiterjedő — részen kivül, illusztrácziókkal bőven ellátott részből állana. 



Előadó kéri a választmányt, hogy a jelentést tudomásul vegye és az ügy 

 további lebonyolítására lépéseket megtegye. 



Pethö Gyula dr. a választmány köszönetét fejezi ki a bizottságnak. 



ScHMiDT Sándor dr. indítványára a választmány T. Roth Lajos elnök, 

 ScHMiDT Sándor dr. alelnök, Pálfy Mór dr. első titkár, Koch Antal dr. és Scha- 

 FARZiK Ferencz dr. személyében állandó végrehajtó bizottságot küld ki, melyet 

 fölruház teljes szuverenitással és jogkörrel, hogy a választmánytól függetlenül a 

 Társulat nevében az ügyeket vezesse ; a bizottság eddigi tervezete nagyban erre a 

 bizottságra is kötelező, de a részletekben szabadkezetenged. Megadja a fölhatal- 

 mazást arra is, hogy addig, míg a kirándulás költségei folyósítva lennének, a 

 felmerülő kiadások a társulat forgó tőkéjéből kölcsönképen fedeztessenek. 



Több tárgy nem lévén, elnök az ülést bezárja. 



Fühltnni Küzlöívj. .V.VA7. Icöt. 1001. 



11 



